**รายงานการประชุมสภาเทศบาลตำบลดอกไม้**

**สมัยสามัญ สมัยที่ ๒ ครั้งที่ ๑ ประจำปี พ.ศ.๒๕๖๓**

**วันจันทร์ ที่ ๑ เดือนมิถุนายน พ.ศ.๒๕๖๓**

**ณ ห้องประชุมสภาเทศบาลตำบลดอกไม้**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้เข้าประชุม**

๑. นายถาวร เศรษโฐประธานสภาเทศบาลตำบลดอกไม้

๒. นายสถิต สายเชื้อ รองประธานสภาเทศบาลตำบลดอกไม้

๓. นางลำไพ ลาวรรณเลขานุการสภาเทศบาลตำบลดอกไม้

๔. นายประเทือง ไชยมาตรสมาชิกสภาเทศบาลตำบลดอกไม้ เขต ๑

๕. นายชาติชาย โพธิ์สนามสมาชิกสภาเทศบาลตำบลดอกไม้ เขต ๑

๖. นายคม สายุทธ์สมาชิกสภาเทศบาลตำบลดอกไม้ เขต ๑

๗. นายชารี สาโดด สมาชิกสภาเทศบาลตำบลดอกไม้ เขต ๑

๘. นายทองใส พุฒตาลสมาชิกสภาเทศบาลตำบลดอกไม้ เขต ๒

๙. นายบุญอุ้ม เศรษโฐสมาชิกสภาเทศบาลตำบลดอกไม้ เขต ๒

๑๐. นายไพวัลย์ แสวงสมาชิกสภาเทศบาลตำบลดอกไม้ เขต ๒

๑๑. นายไชยยันต์ ยมรัตน์ สมาชิกสภาเทศบาลตำบลดอกไม้ เขต ๒

๑๒. นางสาวสมัส พันธ์หนองหว้าสมาชิกสภาเทศบาลตำบลดอกไม้ เขต ๒

**รายชื่อผู้เข้าร่วมประชุม**

๑. นางบุญศรี แสวง นายกเทศมนตรีตำบลดอกไม้

๒. นายเสมอ ขาวผ่อง รองนายกเทศมนตรีตำบลดอกไม้

๓. นายพจน์ นะราวัง เลขานุการนายกเทศมนตรีตำบลดอกไม้

๔. นายสุรเดช ศรีวงศ์ ที่ปรึกษานายกเทศมนตรีตำบลดอกไม้

๕. นางบุหลัน สุวรรณธาดา หัวหน้าสำนักปลัด

๖. นางสาวศุจิรัตน์ ยมรัตน์ หัวหน้าฝ่ายบริหารการศึกษา

๗. นายประชุม บุตรดา ปลัดเทศบาล

๘. นายวุฒินันท์ หันไชยศรี รองปลัดเทศบาล

๙. นายเชี่ยวชาญ แสวง ประชาชนบ้านภูงา หมู่ ๔

๑๐. นายอรุณ เหล่าพินิจนันท์ ผู้ใหญ่บ้าน หมู่ ๑๓

๑๑. นายวิเรียน สีดามา ผู้ใหญ่บ้าน หมู่ ๑

๑๒. นายณัฐเศรษฐ์ มาศจันทร์ หัวหน้าฝ่ายอำนวยการ

๑๓. นายสุรชัย สาขี นักวิเคราะห์นโยและแผน

๑๔. นางสาววรารัตน์ แสวง ผู้ช่วยนักวิชาการประชาสัมพันธ์

๑๕. นายสุชาติ ขาวผ่อง ผช.นักวิเคราะห์นโยบายและแผน

๑๖. นายยุทธการ เขียวสนาม ผช.นักพัฒนาชุมชน

๑๗. นางจิราพร พลสนาม ผช.กองคลัง

**-๒-**

๑๘. นางสาววิไลวรรณ น้ำคำ นิติกร

๑๙. นางสาวลินดา คำลอย ผช.จพง.สาธารณสุขชุมชน

๒๐. นายพิสิทธิ์ ช่างเสนา นักทรัพยากรบุคคล

๒๑. นางสาวสมัย บุตรราช นักจัดการงานทั่วไป

๒๒. นางสาวฉวี ผลาผล ผช.จพง.ธุรการ

๒๓. นางฉวีวรรณ จันทร์หนองหว้า ผู้อำนวยการกองคลัง

๒๔. นางสาวสุรินทร แสวง ผู้ช่วยเจ้าหน้าที่ธุรการ

๒๕. นางสาวอาทิตย์ ศรีวงค์ นักวิชาการจัดเก็บรายได้

๒๖. นางสาวกรรณิกา สัจสุวรรณ์ จพง.พัสดุปฏิบัติการ

๒๗. นายวงศกร โสหนองบัว จพง.ธุรการ

๒๘. นางสาวกัณฑิภา นนทะภา นักพัฒนาชุมชน

**เริ่มประชุมเวลา ๐๙.๓๐ น.**

**ระเบียบวาระที่ ๑** **เรื่องประธานแจ้งให้ทราบ**

**นายถาวร เศรษโฐ** เรียนสมาชิกสภาผู้ทรงเกียรติ คณะผู้บริหารเทศบาลตำบลดอกไม้เจ้าหน้าที่

**ประธานสภาฯ** ผู้นำชุมชนทุกท่าน การประชุมครั้งนี้เป็นการประชุมสมัยสามัญ สมัยที่ ๒ ครั้งที่ ๑

ประจำปี พ.ศ.๒๕๖๓ ในระเบียบวาระที่ ๑ เรื่องประธานแจ้งให้ทราบ ในระเบียบ

วาระนี้มีเรื่องแจ้งให้ทราบหนึ่งเรื่องเป็นเรื่องรายงานการติดตามและประเมินผล

แผนพัฒนา รายละเอียดตามเอกสารที่แจกให้ทุกท่านแล้วครับ

**ที่ประชุม -รับทราบ-**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นายถาวร เศรษโฐ** ในระเบียบวาระที่ ๒ เรื่องรับรองรายงานการประชุมครั้งที่แล้ว เป็นสำเนา

**ประธานสภาฯ** การประชุมสภาเทศบาลสมัยสามัญ สมัยที่ ๑ ครั้งที่ ๑ ประจำปี พ.ศ.๒๕๖๓

วันที่ ๑๙ เดือนกุมภาพันธ์ พ.ศ.๒๕๖๓ ขอให้สมาชิกทุกท่านตรวจดูมีข้อแก้ไข

หรือไม่

**นางสาวสมัส พันธ์หนองหว้า** เรียนประธานสภาที่เคารพ สมาชิกสภาฯ คณะผู้บริหาร เจ้าหน้าที่

**สท.เขต ๒** และผู้นำทุกท่าน ในบันทึกประชุมหน้า ๓ ขอให้เปลี่ยนตำแหน่งให้ด้วยค่ะจาก

ผู้ใหญ่บ้านหมู่ ๙ เป็น สท.เขต ๒ ค่ะ

**นายถาวร เศรษโฐ** ครับจะแจ้งให้เจ้าหน้าที่ผู้เกี่ยวข้องแก้ไขให้ถูกต้องครับ ท่านอื่นมีเพิ่มเติม

**ประธานสภาฯ** หรือจะแก้ไขตรงไหนอีกมั๊ยครับ

**-๓-**

**นายบุญอุ้ม เศรษโฐ**  เรียนประธานสภา สมาชิกสภา คณะผู้บริหาร กระผมนายบุญอุ้ม เศรษโฐ

**สท.เขต ๒** สมาชิกสภาเทศบาลดอกไม้ เขต ๒ ขอเพิ่มเติมที่ หน้า ๖ เพิ่มเติมที่ผมแจ้งให้

เทศบาลซ่อมแซมถนน อีกหนึ่งสายตกหล่นไม่มีในบันทึกประชุม ขอเพิ่มเติมดังนี้ครับ

๑. ลงลูกรังช่วงเป็นหลุมเป็นบ่อจากบ้านเปลือย หมู่ ๘ ถึงบ้านสองชั้น หมู่ ๑๓

ตำบลหินกอง

**นายถาวร เศรษโฐ** ครับจะแจ้งให้เจ้าหน้าที่ผู้เกี่ยวข้องเพิ่มเติมให้ถูกต้องครับ ท่านอื่นมี

**ประธานสภาฯ** เพิ่มเติมหรือจะแก้ไขตรงไหนอีกมั๊ยครับ

**ที่ประชุม -ไม่มี-**

**นายถาวร เศรษโฐ** หากไม่มีผมขอมติที่ประชุมรับรองรายงานการประชุมสภาเทศบาลสมัย

**ประธานสภาฯ** สามัญสมัยที่ ๑ ครั้งที่ ๑ ประจำปี พ.ศ.๒๕๖๓ วันที่ ๑๙ เดือนกุมภาพันธ์

พ.ศ.๒๕๖๓ ขอความกรุณายกมือครับ

**ที่ประชุม มีมติเห็นชอบ ๑๑ เสียง งดออกเสียง ๑ เสียง**

**ระเบียบวาระที่ ๓ เรื่องเสนอเพื่อพิจารณา**

**๓.๑ ขอความเห็นชอบโอนงบประมาณรายจ่าย ประจำปี ๒๕๖๓**

**นายถาวร เศรษโฐ**  ในระเบียบวาระที่ ๓ เรื่องเสนอญัตติเพื่อพิจารณาข้อ ๓.๑ ขอความ

**ประธานสภาฯ** เห็นชอบโอนงบประมาณรายจ่าย ประจำปี ๒๕๖๓ ดังมีรายละเอียด ต่อไปนี้ครับ

๑.โอนตั้งจ่ายรายการใหม่ จำนวน ๒ รายการดังต่อไปนี้

๑.๑ แผนงานเคหะและชุมชน งานบริหารงานทั่วไปเกี่ยวกับเคหะและชุมชน หมวดค่าครุภัณฑ์ ประเภทครุภัณฑ์คอมพิวเตอร์ รายการเพื่อจ่ายเป็นค่าจัดซื้อเครื่องพิมพ์เลเซอร์ หรือ LED ขาวดำ (18 หน้า/นาที) ราคา 2,600 บาท คุณลักษณะพื้นฐาน

- มีความละเอียดในการพิมพ์ไม่น้อยกว่า 600x600dpi

- มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm)

- มีหน่วยความจำ(Memory) ขนาดไม่น้อยกว่า 8MB

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้ไม่น้อยกว่า150แผ่น

- สามารถใช้ได้กับ A4, Letter, Legal และ Custom (ราคาตามมาตรฐานครุภัณฑ์

คอมพิวเตอร์)

**-๔-**

โดยมีรายละเอียดการโอนงบประมาณ ดังต่อไปนี้

|  |  |  |  |  |
| --- | --- | --- | --- | --- |
| แผนงาน/งาน/หมวด/ประเภท/รายการ | งบประมาณที่ตั้งไว้(บาท) | คงเหลือก่อนโอน(บาท) | โอนครั้งนี้  + เพิ่ม  - ลด | คงเหลือหลังโอน(บาท) |
| แผนงานสร้างความเข้มแข็งของชุมชน  งานส่งเสริมและสนับสนุนความเข้มแข็งชุมชน  หมวดค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  รายการ เพื่อจ่ายเป็นค่าใช้จ่ายตามโครงการอบรมและศึกษาดูงานชุมชนเข้มแข็งสำหรับคณะผู้บริหารสมาชิกสภาเทศบาลผู้นำชุมชน อสม. อปพร. และเจ้าหน้าที่ที่เกี่ยวข้อง ประจำปี 2563 | 150,000 | 70,000 | - 2,600 | 67,400 |
| แผนงานเคหะและชุมชน  งานบริหารงานทั่วไปเกี่ยวกับเคหะและชุมชน  หมวดค่าครุภัณฑ์  ประเภทครุภัณฑ์คอมพิวเตอร์  รายการเครื่องพิมพ์เลเซอร์ หรือ LED ขาวดำ (18 หน้า/นาที) ราคา 2,600 บาท | - | - | + 2,600 | 2,600 |

รายละเอียดตามที่ได้แจกให้ทุกท่านไปแล้วครับ มีท่านใดสงสัยในรายละเอียดตรงไหนหรือไม่ครับ

**ที่ประชุม -ไม่มี-**

**นายถาวร เศรษโฐ** หากไม่มีผมขอมติที่ประชุมเห็นชอบโอนงบประมาณรายจ่าย ประจำปี

**ประธานสภาฯ** ๒๕๖๓ หมวดค่าครุภัณฑ์ ประเภทครุภัณฑ์คอมพิวเตอร์ ขอความกรุณายกมือครับ

**ที่ประชุม มีมติเห็นชอบ ๑๑ เสียง งดออกเสียง ๑ เสียง**

**นายถาวร เศรษโฐ**  ในระเบียบวาระที่ ๓ เรื่องเสนอญัตติเพื่อพิจารณาข้อ ๓.๑ ขอความ

**ประธานสภาฯ** เห็นชอบโอนงบประมาณรายจ่าย ประจำปี ๒๕๖๓ ดังมีรายละเอียด ต่อไปนี้ครับ

๑.๒ แผนงานเคหะและชุมชน งานบริหารงานทั่วไปเกี่ยวกับเคหะและชุมชน หมวดค่า

ครุภัณฑ์ ประเภทครุภัณฑ์การเกษตร รายการเพื่อจ่ายเป็นค่าจัดซื้อเครื่องสูบน้ำแบบ

มอเตอร์ไฟฟ้า สูบน้ำได้ 1,130 ลิตรต่อนาที จำนวน 18,200 บาท รายละเอียดดังนี้

(1) เป็นเครื่องสูบน้ำแบบหอยโข่ง ใช้มอเตอร์ไฟฟ้า

(2) ขนาดท่อส่งไม่น้อยกว่า 3 นิ้ว (75 มิลลิเมตร)

(3) สูบน้ำได้ไม่น้อยกว่าตามปริมาณที่กำหนด

(4) ส่งน้ำได้สูงไม่น้อยกว่า 13.50 เมตร หรือประมาณ 45 ฟุต

(5) อุปกรณ์ประกอบของเครื่องสูบน้ำและของมอเตอร์ไฟฟ้าต้องมีครบชุด พร้อมที่จะใช้

งานได้ (ราคาตามมาตรฐานครุภัณฑ์)

**-๕-**

|  |  |  |  |  |
| --- | --- | --- | --- | --- |
| แผนงาน/งาน/หมวด/ประเภท/รายการ | งบประมาณที่ตั้งไว้  (บาท) | คงเหลือ  ก่อนโอน(บาท) | โอนครั้งนี้  + เพิ่ม  - ลด | คงเหลือหลังโอน(บาท) |
| แผนงานสร้างความเข้มแข็งของชุมชน  งานส่งเสริมและสนับสนุนความเข้มแข็งชุมชน  หมวดค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  รายการ เพื่อจ่ายเป็นค่าใช้จ่ายตามโครงการอบรมและศึกษาดูงานชุมชนเข้มแข็งสำหรับคณะผู้บริหารสมาชิกสภาเทศบาลผู้นำชุมชน อสม. อปพร. และเจ้าหน้าที่ที่เกี่ยวข้อง ประจำปี 2563 | 150,000 | 67,400 | - 18,200 | 49,200 |
| แผนงานเคหะและชุมชน  งานบริหารงานทั่วไปเกี่ยวกับเคหะและชุมชน  หมวดค่าครุภัณฑ์  ประเภทครุภัณฑ์การเกษตร  รายการเพื่อจ่ายเป็นค่าจัดซื้อเครื่องสูบน้ำแบบมอเตอร์ไฟฟ้า สูบน้ำได้ 1,130 ลิตรต่อนาที | - | - | + 18,200 | 18,200 |

รายละเอียดตามที่ได้แจกให้ทุกท่านไปแล้วครับ มีท่านใดสงสัยในรายละเอียดตรงไหนหรือไม่ครับ

**ที่ประชุม -ไม่มี-**

**นายถาวร เศรษโฐ** หากไม่มีผมขอมติที่ประชุมเห็นชอบโอนงบประมาณรายจ่าย ประจำปี

**ประธานสภาฯ** ๒๕๖๓ หมวดค่าครุภัณฑ์ ประเภทครุภัณฑ์คอมพิวเตอร์ ขอความกรุณายกมือครับ

**ที่ประชุม มีมติเห็นชอบ ๑๑ เสียง งดออกเสียง ๑ เสียง**

**นายถาวร เศรษโฐ**  ในระเบียบวาระที่ ๓ เรื่องเสนอญัตติเพื่อพิจารณาข้อ ๓.๑ ขอความ

**ประธานสภาฯ** เห็นชอบแก้ไขเปลี่ยนแปลงคำชี้แจงประกอบงบประมาณรายจ่าย ประจำปี

งบประมาณ ๒๕๖๓ ดังมีรายละเอียด ต่อไปนี้ครับ

๒.โอนเปลี่ยนแปลงคำชี้แจง

1. การแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ

พ.ศ. 2563 จำนวน 1 รายการ ดังนี้

๑.๑ ข้อความเดิม กองการศึกษา แผนงานการศึกษา งานระดับก่อนวัยเรียน

และประถมศึกษา หมวดค่าครุภัณฑ์ ประเภทครุภัณฑ์สำนักงาน รายการ เครื่องปรับอากาศแบบแยกส่วน(ชนิดแขวน) -เพื่อจ่ายเป็นค่าจัดซื้อ

**-๕-**

เครื่องปรับอากาศแบบแยกส่วน(ชนิดแขวน) ขนาด 36,000 บีทียูจำนวน 3 เครื่องๆละ 47,000 บาทเป็นเงินจำนวน 141,000 บาท โดยมีรายละเอียด

ดังนี้ 1) ขนาดที่กำหนดเป็นขนาดไม่ต่ำกว่า 36,000 บีทียู

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็นขนาดไม่เกิน 36,000

บีทียู ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุดทั้งหน่วยส่งความเย็นและหน่วยระบายความร้อนจากโรงงานเดียวกัน

5) เครื่องปรับอากาศที่มีระบบฟอกอากาศสามารถดักจับอนุภาคฝุ่นละออง และสามารถถอดล้างทำความสะอาดได้ (ชนิดแขวน)

6) มีความหน่วงเวลาการทำงานของคอมเพรสเซอร์

7)การติดตั้งเครื่องปรับอากาศ (1) แบบแยกส่วนประกอบด้วยอุปกรณ์ ดังนี้ สวิตช์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร ราคาตามมาตรฐานครุภัณฑ์

1.2 ข้อความใหม่ กองการศึกษา แผนงานการศึกษา งานระดับก่อนวัยเรียน

และประถมศึกษา หมวดค่าครุภัณฑ์ ประเภทครุภัณฑ์สำนักงาน รายการ

เครื่องปรับอากาศแบบแยกส่วน(ชนิดแขวน)- เพื่อจ่ายเป็นค่าจัดซื้อ

เครื่องปรับอากาศแบบแยกส่วน(ชนิดแขวน) ขนาด 36,000 บีทียูจำนวน 3

เครื่องๆละ47,000 บาทเป็นเงินจำนวน 141,000 บาท โดยมีรายละเอียด ดังนี้

1) ขนาดที่กำหนดเป็นขนาดไม่ต่ำกว่า 36,000 บีทียู

2) ราคาที่กำหนดเป็นราคาที่รวมค่าติดตั้ง

3) เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุดทั้งหน่วยส่งความเย็นและหน่วยระบายความร้อนจากโรงงานเดียวกัน

5) เครื่องปรับอากาศที่มีระบบฟอกอากาศสามารถดักจับอนุภาคฝุ่นละออง และสามารถถอดล้างทำความสะอาดได้ (ชนิดแขวน)

6) มีความหน่วงเวลาการทำงานของคอมเพรสเซอร์ 7)การติดตั้งเครื่องปรับอากาศ (1) แบบแยกส่วนประกอบด้วยอุปกรณ์ ดังนี้ สวิตช์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร ราคาตามมาตรฐานครุภัณฑ์

อาศัยอำนาจตามระเบียบกระทรวงมหาดไทยว่าด้วยวิธีการงบประมาณของ

องค์กรปกครองส่วนท้องถิ่น พ.ศ. 2541แก้ไขเพิ่มเติมถึงฉบับที่ 3 พ.ศ. 2543

หมวด 4 การโอนและแก้ไขเปลี่ยนแปลงงบประมาณ ข้อ 29 กำหนดว่า “การแก้ไข

เปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดิน และ

สิ่งก่อสร้างที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่

ก่อสร้าง ให้เป็นอำนาจอนุมัติของสภาท้องถิ่น”

**-๖-**

อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 กำหนดว่า “การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

รายละเอียดตามที่ได้แจกให้ทุกท่านไปแล้วครับ มีท่านใดสงสัยใน

รายละเอียดตรงไหนหรือไม่ครับ

**ที่ประชุม -ไม่มี-**

**นายถาวร เศรษโฐ** หากไม่มีผมขอมติที่ประชุมเห็นชอบโอนแก้ไขเปลี่ยนแปลงคำชี้แจง

**ประธานสภาฯ** งบประมาณรายจ่าย งบประมาณรายจ่าย ประจำปี ๒๕๖๓ ขอความกรุณายกมือ

ครับ

**ที่ประชุม มีมติเห็นชอบ ๑๑ เสียง งดออกเสียง ๑ เสียง**

**ระเบียบวาระที่ ๔ เรื่องอื่นๆ**

**นายถาวร เศรษโฐ** ในระเบียบวาระที่ ๔ เรื่องอื่นๆ มีสมาชิกท่านใดจะเสนออะไรเพิ่มเติมใน

**ประธานสภาฯ** ระเบียบวาระนี้หรือไม่ครับ เชิญครับ

**นายเชี่ยวชาญ แสวง** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ราษฎร หมู่ ๔** กระผมนายเชี่ยวชาญ แสวง ราษฎรบ้านภูงา หมู่ ๔ ได้รับมอบหมายจากผู้ใหญ่บ้านภูงาให้มาร่วมประชุมแทนครับ วันนี้ผมมีเรื่องจะเรียนชี้แจงกับเทศบาล ตอนนี้บ้าน ภูงาได้ให้ทางที่ดินทำการออกรังวัดแนวเขตที่สาธารณประโยชน์ บ้านภูงา โดยมติที่ประชุมเห็นว่าหลังการรังวัดเสร็จอยากทำคันคูกั้นแนวเขตเพื่อป้องกันการบุกรุกอีกจึงอยากเสนอให้ทางเทศบาลบรรจุโครงการก่อสร้างคันคูรอบที่สาธารณประโยชน์ดอนปู่ตาบ้านภูงา ขนาดกว้าง ๔ เมตร ยาว ๓๐๐ เมตร สูงเฉลี่ย ๒ เมตร บรรจุในแผนพัฒนาตำบล ฝากคณะผู้บริหาร สภาเทศบาลพิจารณาด้วยครับ

**นางบุญศรี แสวง**  รับทราบไว้พิจารณาค่ะ

**นายกเทศมนตรีฯ**

**นายบุญอุ้ม เศรษโฐ** เรียนประธานสภาที่เคารพ สมาชิกสภาฯ คณะผู้บริหาร ผู้นำชุมชนทุกท่าน

**สท.เขต ๒** กระผมนายบุญอุ้ม เศรษโฐ สมาชิกสภาฯ เขต ๒ การทำคันคูกั้นรอบที่สาธารณ

ประโยชน์ เพื่อเป็นการป้องกันการบุกรุกที่สาธารณประโยชน์ผมเห็นด้วยอย่างยิ่ง

ครับ

**นายถาวร เศรษโฐ** ขอให้ผู้นำหมู่ ๔ นำรายละเอียดมาประสานกับเทศบาลอีกครั้งเพื่อจะได้จัด

**ประธานสภาฯ** ทำเป็นเอกสารโครงการเพิ่มเติมในแผนพัฒนาตำบลครับ

**นายเชี่ยวชาญ แสวง** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**-๗-**

**ราษฎร หมู่ ๔** เรื่องรายละเอียดโครงการนี้ ผมอยากให้เจ้าหน้าที่ของกองช่างเทศบาลออกสำรวจ

พื้นที่ให้ด้วยครับ เพื่อความแน่นอน จะได้จัดทำรายละเอียดถูกครับ

**นางบุญศรี แสวง**  รับทราบค่ะ

**นายกเทศมนตรีฯ**

**นายชารี สาโดด** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**สท.เขต ๒** เมื่อวันที่ ๒๓ พฤษภาคม ที่ผ่านมา ผมได้รับเรื่องร้องทุกข์จากพี่น้องประชาชน

เรื่องการสัญจรถนนเส้นจากที่นายปูน ศรีคำ ถึงประปาบ้านยางเลิง เกิดความ

เดือดร้อนสัญจรไม่สะดวก เนื่องจากการสัญจรของผู้รับจ้างทำถนนชำรุด

รบกวนเทศบาลประสานให้ผู้รับจ้างมาดูแลด้วยครับ

**นางบุญศรี แสวง**  รับทราบค่ะ จะประสานกับผู้รับจ้างให้มาดูแลค่ะ

**นายกเทศมนตรีฯ**

**นางสาวสมัส พันธ์หนองหว้า** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**สท.เขต ๒** รบกวนสอบถามค่ะ ตามที่เคยเสนอให้ ลงลูกรังถนนเส้นจากบ้านโคกทับเก่าจากบ้านนายพงษ์ศักดิ์ คำสวาสดิ์ ถึงถนนเชื่อมบ้านดอกไม้ ไม่ทราบว่าดำเนินการถึงไหนแล้วคะ

**นางบุญศรี แสวง**  เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**นายกเทศมนตรีฯ** ดิฉันนางบุญศรี แสวง นายกเทศมนตรีตำบลดอกไม้ เรื่องการลงลูกรังถนนเส้นจาก

บ้านโคกทับเก่าจากบ้านนายพงษ์ศักดิ์ คำสวาสดิ์ ถึงถนนเชื่อมบ้านดอกไม้ ตอนนี้

ได้บรรจุไว้ในแผนพัฒนาตำบลเรียบร้อยแล้ว หากมีงบประมาณดำเนินการจะรับไว้

พิจารณาดำเนินการให้ค่ะ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ปลัดเทศบาล**  ขณะนี้การดำเนินการเรื่องโครงสร้างพื้นฐานของเทศบาลตำบลดอกไม้ ที่อยู่

ระหว่างดำเนินการมีหลายโครงการด้วยกันครับ โดยการดำเนินการเองและขอ

สนับสนุนจากหน่วยงานอื่นๆ ดังนี้

๑. โครงการพัฒนาเมือง ของบประมาณดำเนินการจากกรมโยธาธิการและผัง

เมือง ตอนนี้กำลังอยู่ระหว่างดำเนินการ

๒. โครงการก่อสร้างถนนคอนกรีตเสริมเหล็กจากบ้านหมอตาถึงเขตตำบลสระคู

ระยะทางยาว ๒๐๐ เมตร เป็นการขอสนับสนุนงบประมาณจากจังหวัด

๓. โครงการขุดลอกลำห้วยขัดเค้างบประมาณอุดหนุนจาก องค์การบริหารส่วน

จังหวัด

๔. โครงการขุดลอกแหล่งน้ำ เป็นโครงการที่ขอรับการสนับสนุนจากที่ทำการ

ปกครองจังหวัด ได้แก่ ขุดลอกหนองดงชมพู งบประมาณ ๕๐๐,๐๐๐ บาท

ขุดลอกหนองโอ งบประมาณ ๓๐๐,๐๐๐ บาท ขุดลอกหนองหลักควาย

งบประมาณ ๕๐๐,๐๐๐ บาท

๕. โครงการก่อสร้างถนนคอนกรีตเสริมเหล็ก จากบ้านภูงาถึงบ้านหมอตา อยู่

ระหว่างดำเนินการจัดซื้อจัดจ้าง งบประมาณจากเงินกู้

**-๘-**

๖. โครงการสนามเด็กเล่นสร้างปัญญาศูนย์พัฒนาเด็กเล็กบ้านดอกไม้ โครงการ

DLTV ศูนย์พัฒนาเด็กเล็กบ้านยางเลิง เป็นงบประมาณที่ได้รับอุดหนุนเฉพาะกิจ

จากกรมส่งเสริมฯ

๗. โครงการที่ได้ขอรับการอุดหนุนจากผลกระทบโพดุลอยู่ระหว่างดำเนินการ

ครับ ตำบลนาใหญ่ก็กำลังดำเนินการเรื่องการขุดลอกลำน้ำที่เชื่อมต่อกับเลิงขี้ตุ่น

คิดว่าปีนี้คงไม่มีปัญหาเรื่องน้ำครับ

และได้ขอรับการสนันสนุนงบประมาณจากกรมส่งเสริมฯ เป็นเงินอุดหนุน

เฉพาะกิจ โดยปีงบประมาณ ๒๕๖๓ ของบประมาณก่อสร้างถนนลาดยางเส้น

๒๐๒ แต่ไม่ได้รับอนุมัติ ปีงบประมาณ ๒๕๖๔ ของบประมาณก่อสร้างถนน

แอสฟัลติกส์ อยู่ระหว่างการพิจารณา ปีงบประมาณ ๒๕๖๕ ระเบียบกำหนดให้

เทศบาลต้องทำโครงการไปของบประมาณที่สำนักงบประมาณเอง โดยให้ท้องถิ่น

ไปชี้แจงเหตุผลความจำเป็นที่สำนักงบประมาณเองครับ

เรื่องเลือกตั้งตอนนี้อยู่ระหว่างการตรวจสอบงบประมาณที่ตั้งไว้ในเทศ

บัญญัติสำหรับการจัดการเลือกตั้ง แต่ตอนนี้ติดโควิด จึงยังไม่ดำเนินการใดๆครับ

ขณะนี้ในส่วนของท้องถิ่นได้คัดเลือก กกต.ตำบล เรียบร้อยแล้วครับ ในส่วนของ

การแบ่งเขตเลือกตั้งของสมาชิกสภาจังหวัด ตอนนี้ได้แบ่งเขตเรียบร้อยแล้ว และ

แบ่งใหม่ไม่เหมือนรอบที่แล้วโดยเขตของเรามีตำบลดอกไม้ ตำบลนาใหญ่ ตำบล

หินกอง ตำบลทุ่งหลวง ตำบลทุ่งกุลา

**นายทองใส พุฒตาล**  เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**สท.เขต ๒** กระผมนายทองใส พุฒตาล สท.เขต ๒ ขอฝากถนนสายเชื่อมตำบลนาใหญ่ จาก

บ้านนายสุจิน วิชัย เชื่อมตำบลนาใหญ่ การสัญจรไม่สะดวก ฝากทางเทศบาลดูแล

ด้วยครับ

**นางบุญศรี แสวง**  เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**นายกเทศมนตรีฯ** ถนนสายเชื่อมตำบลนาใหญ่ จากบ้านนายสุจิน วิชัย เชื่อมตำบลนาใหญ่ตอนนี้ได้

ของบประมาณจากองค์การบริหารส่วนจังหวัดมาดำเนินการอยู่ค่ะ

**นายชารี สาโดด**  เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**สท.เขต ๒** กระผมนายชารี สาโดด สมาชิกสภาฯเขต ๒ ขอนำเรียนแก่ที่ประชุมเนื่องจากมี

ราษฎรบ้านยางเลิงได้แจ้งผมว่ามีราษฎรบ้านยางเลิงบางคนได้นำต้นยูคาลิปตัสไป

ปลูกที่ขอบแนวเขตที่นาติดกับคันคูลำน้ำเสียวดอนป่าไผ่ ซึ่งปลูกชิดถนนมาก เกรง

ว่าเวลาต้นไม้โตขึ้นจะกีดขวางทางจราจร ขอให้เทศบาลออกตรวจสอบและแก้ไข

ต่อไปครับ

**นายบุญอุ้ม เศรษโฐ** เรียนประธานสภาที่เคารพ สมาชิกสภาฯ คณะผู้บริหาร ผู้นำชุมชนทุกท่าน

**สท.เขต ๒** กระผมนายบุญอุ้ม เศรษโฐ สมาชิกสภาเขต ๒ ขอเสนอโครงการเพื่อดำเนินงาน

หากมีงบประมาณ ดังนี้

๑.ก่อสร้างถนนคอนกรีตเสริมเหล็กจาก หมู่ ๑ ถึง บ้านโง๊ะ ระยะทางประมาณ

๒๐๐ เมตร เนื่องจากการสัญจรลำบากมาก และคนสัญจรจำนวนมากครับ

๒.ลงลูกรังจากบ้านโง๊ะถึงลำเสียวน้อย ฝากคณะผู้บริหารพิจารณาด้วยครับ

**-๙-**

**นายคม สายุทธ์** เรียนประธานสภาที่เคารพ สมาชิกสภาฯ คณะผู้บริหาร ผู้นำชุมชนทุกท่าน

**สท.เขต ๑** ผมได้ยื่นหนังสือเรื่องการซ่อมแซมไฟฟ้าสาธารณะตั้งแต่ ๒๗ เมษายน ๒๕๖๓

แต่จนถึงขณะนี้ยังไม่ได้รับการซ่อมแซมเลยครับ ฝากทางเทศบาลพิจารณา

ดำเนินการแก้ไขให้ด้วยครับ

**นางบุญศรี แสวง**  รับทราบค่ะ จะแจ้งเจ้าหน้าที่ออกดำเนินการซ่อมแซมให้ค่ะ

**นายกเทศมนตรีฯ**

**นายชาติชาย โพธิ์สนาม** เรียนประธานสภาที่เคารพ สมาชิกสภาฯ คณะผู้บริหาร ผู้นำชุมชนทุกท่าน

**สท.เขต ๑** เรื่องปลูกต้นยูคาลิปตัสข้างถนนไม่อยากให้ปลูกครับอย่างบ้านหมอตาผู้นำเป็นผู้

ปลูกเองครับ อยากให้ทางเทศบาลออกเทศบัญญัติตำบลในเรื่องนี้ครับ

**นายถาวร เศรษโฐ** การออกข้อบัญญัติก็เป็นการดีครับ จะได้ใช้บังคับได้ เพราะการประชา

**ประธานสภาฯ** สัมพันธ์ขอความร่วมมืออาจไม่ได้ผลเท่าการออกเทศบัญญัติตำบลครับ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ปลัดเทศบาล** ขอหารือกับที่ประชุมครับ เรื่องที่กลับรถตรงปากทางเข้าบ้านหมอตานั้นผมคิด

ว่าไม่ปลอดภัยครับ ฝากทางท่านนายกประสานแจ้งไปยังผู้รับจ้างด้วยครับ

เพราะประชาชนสัญจรลำบาก และไม่ปลอดภัยครับ

**นายอรุณ เหล่าพินิจนันท์** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ผู้ใหญ่บ้านหมู่ ๑๓** กระผมนายอรุณ เหล่าพินิจนันท์ ผู้ใหญ่บ้านหมู่ ๑๓ เรื่องที่กลับรถหน้าปาก

ทางบ้านหมอตา ผมเคยไปปรึกษาและขอคำแนะนำจากแขวงทางจังหวัด

ร้อยเอ็ดแล้ว ทางแขวงทางบอกว่าให้ทางหมู่บ้านทั้งสี่หมู่ทำประชุมประชาคม

ไปส่งให้ทางแขวงทาง ซึ่งผมได้เสนอให้ทำเหมือนบ้านเมืองเตาโดยเป็นอุโมงค์

ซึ่งทางแขวงการทางจังหวัดร้อยเอ็ดท่านรับไว้พิจารณา

**นายชาติชาย โพธิ์สนาม** เรียนประธานสภาที่เคารพ สมาชิกสภาฯ คณะผู้บริหาร ผู้นำชุมชนทุก

**สท.เขต ๑** ท่านผมขอเสนอแนะให้ทั้งสี่หมู่บ้านทำประชุมประชาคมมาส่งเทศบาลและ

รบกวนให้เทศบาลเป็นผู้ประสานงานกับแขวงทางหลวงจังหวัดร้อยเอ็ดครับ

**นายชารี สาโดด**  เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**สท.เขต ๒** ขอสอบถามเรื่องร้องเรียนแนวเขตระหว่างตำบลหินกองกับตำบลดอกไม้ ที่มี

เจ้าหน้าที่ออกมาตรวจสอบวันนั้นผลเป็นอย่างไรบ้างครับ

**นายประชุม บุตรดา** เรียนประธานสภาฯที่เคารพ สมาชิกสภาผู้ทรงเกียรติ ผู้นำชุมชนทุกท่าน

**ปลัดเทศบาล** เรื่องร้องเรียนแนวเขตระหว่างตำบลหินกองกับตำบลดอกไม้นั้น ตอนนี้มีการ

แต่งตั้งคณะกรรมการแล้วซึ่งประกอบด้วยกรรมการจากทั้งสองตำบล จาก

อำเภอ แต่ผลการดำเนินงานยังอยู่ระหว่างดำเนินงานครับ ส่วนเรื่องประปา

บ้านยางเลิงอยู่ระหว่างปรับปรุงระบบครับ ตอนนี้การปล่อยน้ำสะดวกขึ้น

กว่าเดิมครับ เทศบาลได้แก้ไขปัญหาเป็นจุดๆไปครับ หากมีเส้นไหนน้ำขุ่นน้ำ

ไม่แรงรบกวนผู้นำ สมาชิกสภาฯแจ้งด้วยครับ เรื่องประปาบ้านหมอตา ขอ

งบประมาณให้ปี ๒๕๖๓ ครับ เพราะตอนนี้ก็มีน้ำใช้อยู่ครับ

**-๑๐-**

**นายถาวร เศรษโฐ** ในระเบียบวาระที่ ๔ เรื่องอื่นๆ มีสมาชิกท่านใดจะเสนออะไรเพิ่มเติมใน

**ประธานสภาฯ** ระเบียบวาระนี้อีกหรือไม่ครับ

**ที่ประชุม - ไม่มี –**

**นายถาวร เศรษโฐ** หากไม่มีผมขอปิดประชุมเพียงเท่านี้ครับ ขอบคุณครับ

**ประธานสภาฯ**

**ปิดประชุมเวลา ๑๖.๑๐ น.**

ลงชื่อ ลำไพ ลาวรรณ ผู้จดรายงานการประชุม

(นางลำไพ ลาวรรณ)

เลขานุการสภาเทศบาลตำบลดอกไม้

ลงชื่อ คม สายุทธ์ ผู้ตรวจรายงานการประชุม

(นายคม สายุทธ์)

สมาชิกสภาเทศบาลตำบลดอกไม้ เขต ๑

ลงชื่อ บุญอุ้ม เศรษโฐ ผู้ตรวจรายงานการประชุม

(นายบุญอุ้ม เศรษโฐ)

สมาชิกสภาเทศบาลตำบลดอกไม้ เขต ๒

ลงชื่อ ทองใส พุฒตาล ผู้ตรวจรายงานการประชุม

(นายทองใส พุฒตาล)

สมาชิกสภาเทศบาลตำบลดอกไม้ เขต ๒

ลงชื่อ ถาวร เศรษโฐ ผู้รับรองรายงานการประชุม

(นายถาวร เศรษโฐ)

ประธานสภาเทศบาลตำบลดอกไม้